

 **Invitasjon til LERØYsamling**

 **16. august kl. 12.00 -14.15 på Kjølnes stadion**

Lerøy samlinger et konsept som samler ungdom i forkant av Lerøyleker. Konseptet er at alle landets friidrettskretser konkurrerer mot hverandre under disse lekene helgen 5-6/9 2020. Kretsene blir delt inn geografisk i tre ulike stevner, der Telemark friidrettskrets skal delta på RJUKAN.

PS: det vil i år, kun bli 1 samling i forkant av Lerøyleker

Stevnet er åpent for utøvere som fyller **13 eller 14 år i løpet av 2020 (født 2006-2007).** (MERK: det er ikke tillat for eldre eller yngre utøvere å delta.) Vi ønsker å samle et supert lag fra Telemark med deltakere i alle øvelser.

Målet med denne samlingen er å skape et godt sosialt miljø blant utøverne, skape engasjement rundt deltakelse i ungdoms-lekene og prøve nye øvelser slik at utøverne føler seg trygge på de øvelsene de skal delta i under stevnet. Vi håper på å få mye moro sammen og å heve deltakerantallet fra Telemark. Vi kan stille med totalt 20 utøvere og ønsker å fylle alle disse plassene. Det er kretsen som har ansvar for uttak til stevnet, men samlingene i forkant er åpne for alle.

Dagens samling blir basert på muligheter for å velge flere øvelser, med ulike trenere, samt litt enkel mat etterpå.

Ansvarlig fra kretsen: Lisbeth Pettersen/ Magnus Ludvigsen (tlf: 97938860)

Vi gjør oppmerksom på at hvis to utøvere står omtrent likt ved uttak til Lerøylekene, vil de som møter på samlingen bli prioritert.

**Samlingen blir med fokus på sprint, stav og spyd – muligens lengde/tresteg om vi får de rette trenerne 😊**

Håper flest mulig vil delta på samling, dette blir moro!

**Frist for påmelding 14. august**

**Påmelding her:** [**https://response.questback.com/norgesfriidrettsforbund/bmzgd0huhf**](https://response.questback.com/norgesfriidrettsforbund/bmzgd0huhf)

**Vennlig hilsen**

**Telemark friidrettskrets**

**Styret**